Predlog UREDBA SVETA o prilagoditvi stopnje prispevka za pokojninsko zavarovanje uradnikov in drugih uslužbencev Evropske unije od 1. julija 2012 /* COM/2012/0755 final - 2012/0349 (NLE) */





OBRAZLOŽITVENI MEMORANDUM 1. OZADJE PREDLOGA || Razlogi za predlog in njegovi cilji Svet mora vsako leto na predlog Komisije odločiti, kakšna bo prilagoditev stopnje prispevka za pokojninsko zavarovanje z učinkom od 1. julija. || Splošno ozadje V skladu s členom 83a(4) kadrovskih predpisov mora Komisija za Svet vsako leto pripraviti posodobljeno različico petletne aktuarske ocene v skladu s Prilogo XII h kadrovskim predpisom. V skladu s členom 13 Priloge XII h kadrovskim predpisom je Eurostat predložil poročilo o tej oceni, s katero se določi stopnja prispevka, potrebna za ohranitev aktuarskega ravnotežja pokojninskega sistema. || Veljavne določbe na področju, na katero se nanaša predlog Vsako leto je treba predstaviti predlog za prilagoditev stopnje prispevka za pokojninsko zavarovanje. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA || Posvetovanje z zainteresiranimi stranmi 211 || Posvetovalne metode, glavni ciljni sektorji in splošni profil vprašancev O elementih predloga je bila v skladu z ustreznimi postopki opravljena razprava s predstavniki zaposlenih. 212 || Povzetek in upoštevanje odgovorov Predlog upošteva mnenja, ki so jih predložile strani, vključene v posvetovanje. || Zbiranje in uporaba strokovnih mnenj 229 || Izračun stopnje prispevka za pokojninsko zavarovanje je potrdil aktuarski strokovnjak (zunanji svetovalec). 230 || Ocena učinka Cilj tega predloga je prilagoditev stopnje prispevka za pokojninsko zavarovanje uradnikov in drugih uslužbencev Evropske unije, da se ohrani aktuarsko ravnotežje pokojninskega sistema. Veljavna zakonodaja druge možnosti ne dovoljuje. 3. PRAVNI ELEMENTI PREDLOGA || Povzetek predlaganih ukrepov V skladu s Prilogo XII h kadrovskim predpisom je Eurostat predložil poročilo o aktuarski oceni pokojninskega sistema. Iz te ocene izhaja, da stopnja prispevka, potrebna za ohranitev aktuarskega ravnotežja pokojninskega sistema, znaša 9,9 % osnovne plače. V skladu s členom 83a(4), kadar se izkaže, da je razlika med stopnjo trenutno veljavnega prispevka (11,6 %) in stopnjo, potrebno za ohranitev aktuarskega ravnotežja (9,9 %), najmanj 0,25 točke, mora Svet v skladu z ureditvijo, določeno v Prilogi XII, stopnjo prilagoditi. V skladu s členom 2(1) Priloge XII se zaradi prilagoditve prispevek ne sme povečati ali zmanjšati za več kot eno odstotno točko nad oziroma pod stopnjo, veljavno v predhodnem letu. Komisija zato predlaga, da se stopnja prispevka z učinkom od 1. julija 2012 prilagodi na 10,6 %. Treba je opozoriti, da na Sodišču Evropske unije tečejo postopki o Sklepu Sveta z dne 19. decembra 2011 o predlogu Komisije za uredbo Sveta o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011 (2011/866/EU) ter o tem, da Svet ni sprejel predloga Komisije za uredbo Sveta o prilagoditvi stopnje prispevka za pokojninsko zavarovanje uradnikov in drugih uslužbencev Evropske unije od 1. julija 2011 (COM(2011) 825).[1] Če bo Sodišče potrdilo stališče Komisije, bo moral Svet v skladu s členom 266 PDEU sprejeti potrebne ukrepe in ustrezno prilagoditi stopnjo prispevka za pokojninsko zavarovanje. || Pravna podlaga Kadrovski predpisi za uradnike Evropske unije ter zlasti člen 83a kadrovskih predpisov in Priloga XII h kadrovskim predpisom. || Načelo subsidiarnosti Predlog se nanaša na področje, ki je v izključni pristojnosti Evropske unije. Načelo subsidiarnosti se zato ne uporablja. || Načelo sorazmernosti Predlog je skladen z načelom sorazmernosti iz naslednjih razlogov: || člen 83a kadrovskih predpisov določa uredbo Sveta. || Predlog nima finančnega vpliva na odhodke. Vpliv na prihodke izhaja neposredno iz uporabe metode prilagoditve iz kadrovskih predpisov. || Izbira instrumentov || Predlagani instrument: uredba. || Drugi instrumenti ne bi bili primerni, ker: – člen 83a kadrovskih predpisov določa uredbo Sveta. 4. PRORAČUNSKE POSLEDICE || Vpliv prilagoditve stopnje prispevka za pokojninsko zavarovanje na prihodke je podrobno prikazan v oceni finančnih posledic v prilogi te uredbe. 2012/0349 (NLE) Predlog UREDBA SVETA o prilagoditvi stopnje prispevka za pokojninsko zavarovanje uradnikov in drugih uslužbencev Evropske unije od 1. julija 2012 SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Kadrovskih predpisov za uradnike Evropske unije in pogojev za zaposlitev drugih uslužbencev Evropske unije, določenih z Uredbo (EGS, Euratom, ESPJ) št. 259/68[2], ter zlasti člena 83a kadrovskih predpisov in Priloge XII h kadrovskim predpisom, ob upoštevanju predloga Evropske Komisije, ob upoštevanju naslednjega: (1) V skladu s členom 13 Priloge XII h kadrovskim predpisom je Eurostat predstavil poročilo o aktuarski oceni pokojninskega sistema za leto 2012, ki posodablja parametre iz navedene priloge. Iz te ocene izhaja, da stopnja prispevka, potrebna za ohranitev aktuarskega ravnotežja pokojninskega sistema, znaša 9,9 % osnovne plače. (2) V skladu s členom 2(1) Priloge XII se zaradi prilagoditve prispevek ne sme povečati ali zmanjšati za več kot eno odstotno točko nad oziroma pod stopnjo, veljavno v predhodnem letu (11,6 %). (3) Za ohranitev aktuarskega ravnotežja pokojninskega sistema uradnikov in drugih uslužbencev Evropske unije bi bilo zato treba stopnjo prispevka prilagoditi na 10,6 % osnovne plače – SPREJEL NASLEDNJO UREDBO: Člen 1 Z učinkom od 1. julija 2012 znaša stopnja prispevka iz člena 83(2) kadrovskih predpisov 10,6 %. Člen 2 Ta uredba začne veljati dan po objavi v Uradnem listu Evropske unije. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik OCENA FINANČNIH POSLEDIC ZAKONODAJNEGA PREDLOGA 1. NASLOV PREDLOGA: Predlog Uredbe Sveta o prilagoditvi stopnje prispevka za pokojninsko zavarovanje uradnikov in drugih uslužbencev Evropske unije od 1. julija 2012 2. PRORAČUNSKE VRSTICE: Poglavje in člen: 400 Davek na plače uradnikov in drugih uslužbencev Znesek za zadevno leto, določen v proračunu (proračun za leto 2012): 633,1 milijona EUR 404 Posebna dajatev (proračun za leto 2012): 65,5 milijona EUR 410 Prispevki osebja za pokojninsko zavarovanje (proračun za leto 2012): 477,0 milijona EUR 3. FINANČNE POSLEDICE ¨ Predlog nima finančnih posledic. ý Predlog nima finančnih posledic za odhodke, ima pa finančne posledice za prihodke – učinek je naslednji: (v mio. EUR na eno decimalno mesto natančno) || || Proračunska vrstica || Prihodki || 6-mesečno obdobje z začetkom 1. 7. 2012 || 2013 Člen 400 || Posledice za lastna sredstva || 4,3 || 8,6 Člen 404 || Posledice za lastna sredstva || 1,1 || Člen 410 || Posledice za lastna sredstva || –20,6 || –41,1 Stanje po ukrepu || 2014 || 2015 || 2016 || 2017 || 2018 Člen 400 || 8,6 || 8,6 || 8,6 || 8,6 || 8,6 Člen 404 || || || || || Člen 410 || –41,1 || –41,1 || –41,1 || –41,1 || –41,1 4. DRUGE OPOMBE Način izračuna: Prispevek za pokojninsko zavarovanje = novi prispevek – v proračunu določen znesek za tekoče leto Novi prispevek = v proračunu določen znesek x novi delež / obstoječi delež Učinek povišanja posebne dajatve = 5,5 % znižanja prispevka za pokojninsko zavarovanje Posebna dajatev preneha veljati 31. decembra 2012; zato so polja za obdobje od 2013 do 2018 prazna. Učinek davčnega povišanja = 21 % znižanja prispevka za pokojninsko zavarovanje. [1] O letni prilagoditvi za leto 2011: zadeva C-63/12, Komisija proti Svetu (ničnostna tožba), zadeva C-196/12, Komisija proti Svetu (tožba zaradi opustitve ukrepanja); o prilagoditvi stopnje prispevka za pokojninsko zavarovanje za leto 2011: zadeva C-453/12 Komisija proti Svetu (tožba zaradi opustitve ukrepanja). [2] UL L 56, 4.3.1968, str. 1.